mischeiwiller/swiss-german-text huggingface dataset:
Webspinnen
D’ Weebschpinne (Araneae) - heifig au als echte Schpinne bezoichnet - isch die bekanntescht Ordnung vo de Schpinnetier (Arachnida), ra Klasse vo de Gliederfießer (Arthropoda). Mit uugfähr 34.000 Arte sind se gliichzitig, neabe de Milbe (Acari), d’ arterichscht Ordnung vo de Schpinnetier.
Ufbou vo de Weebschpinne
Ussere Anatomii
Weebschpinne hond, im Gegesatz zu de 6-fießige Insekte (Insecta), acht Fieß. Kopf und Bruscht sind bi deana Schpinne zu uim Schtuk, em so gnannte "Prosoma" (Cephalothorax) verschmolze. Druf folged dr uugliedrete, gschtielte und schtark ussertreatende Hinterloib (Opisthosoma).
thumb|250px|Krizschpinne und ihr Netz
Weblink
Bschtimmungschlissl vo mitteleuropäische Schpinne
Kategorie:Spinnedier
Wiktionary
E Wiktionary, do au vor allem Wikiwörterbüech gnännt, isch e gmeinschaftligs Wikimedia-Projäkt für d Erstellig vo me mehrsprochige Wörterbüech, wo frei züegänglig, vollständig und mehrsprochig isch und e entsprächende Thesaurus in jeder Sproch hät. Wie au d Wikpedias werre d Wiktionarys ständig erwitert und verbessert. Jeder cha jederzit mitschaffe.
S Wiktionary isch de lexikalisch Partner vo de Wikipedia. Wie s au vyli Wikpedias in underschydlige Sproche git, eso git s au Wiktionarys in verschydene Sproche.
S Alemannisch Wiktionary isch am 29. Dezämber 2004 gründet wore un im April 2008 noch eme Bschluss vo de Alemannische Gmeinschaft mit dr Alemannische Wikipedia, em Wikiquote, em Wikibooks un em Wikisource verschmulze wore. Hite isch s Alemannisch Wiktionary as Alemannischs Werterbuech e eigene Namenruum innerhalb vo dr Alemannische Wikipedia.
S dütsch Wiktionary het als Zyl, dass de gsamt dütsch Wortschatz und sälle vo andere Sproche erfasst, behandelt und dargstellt wird. Säll gilt au für Främdsproche. Paraläll dezüe git s Wiktionary-Projäkt in anderi Wiktionary-Projäkt in andere Främdsproche, wo säll in ähnliger Art und Wis handhabe. Am Bispyl vom Wort Wiktionary sälber soll des veraschauligt werre:
im dütsche Projäkt: Wiktionary
im änglische Projäkt: Wiktionary
im französische Projäkt: Wiktionary
im spanische Projäkt: Wiktionary
im holländische Projäkt: Wiktionary
S Wort Wiktionary isch e Mischig uss em Namme vo de Software wo s verwändet (Wiki) und em änglische Wort dictionary (= Wörterbüech)
Di änglischi Version isch als erschts Wiktionary am 12. Dezämber 2002 agfange worre. Di dütschi Version isch am 1. Mai 2004 gstartet.
Externi Site
S hochdütsche Wiktionary – mit me Abschnitt für Dialäkt
S änglische Wiktionary
Quelle
de.wiktionary/Über das Wiktionary
Kategorie:Wikimedia-Brojäkt
Cache
Cache  bezoichnet in dr EDV an bsunders schnelle Schpoicher, weeler bi CPUs moischtens direkt uf `m "Prozessor-Die" integriert isch. Bi Feschtplatta ligt er uf dr Schteuerplatine. Im Cache werred Daten und Programminschtruktione zwischeglaagret, sodass die bi am Zuegriff dur d`CPU schnell zur Bearboitung bereit schtoht. S Ziel vum Cache-Schpoicher isch d`Verringerung vo dr Aazahl der Schpoicherzuegriff.
Kategorie:Computer
Kategorie:Internet
Bundespräsident
De Bundespräsident bezeichnet
s Staatsoberhaupt vo dr Bundesrepublik Düütschland, lueg bi Bundespräsident (Düütschland).
s Staatsoberhaupt vo dr Republik Öschterriich, lueg bi Bundespräsident (Öschterriich).
de Vorsitzendi vom Schwiizerische Bundesrat, lueg bi Bundespräsident (Schwiiz).
s Schtaatsoberhaupt vom Norddüütsche Bund (1866-1871), de schpäteri Düütschi Kaiser, König Wilhelm I. vo Preusse.
Bundesratspartei
E Bundesratspartei isch i de Schwiiz e Partei, won vo 1959 bis hüt im Raame vo de sogenannte Zauberformle im Bundesraat verträtte isch oder gsi isch. Bundesraatspartei z sii bedütet gliich vil, wien e staatsträgendi Partei z sii.
Lischte vo de Bundesraatsparteie
1848 – hüt FDP.D Liberali, früener (vor ihrer Fusion vo 2009 mit de Liberale Partei vo dr Schwiiz (LPS)): Freisinnig-Demokratischi Partei (FDP)
1917 – 1919 Liberali Partei vo dr Schwiiz (LPS)
1959 – 1970 Konservativ-Chrischtlichsoziali Volkspartei
1959 – 1971 Puure, Gwärb- und Bürgerpartei (BGB)
1959 – hüt Sozialdemokratischi Partei (SP)
1970 – hüt Chrischtlichdemokratischi Volkspartei (CVP) (früener KCSVP)
1971 – Juni 2008, Jänner 2009 – hüt Schwiizerischi Volkspartei (SVP) (früener BGB)
Juni 2008 – 2015 Bürgerlich-Demokratische Partei (BDP) (Abgspalte vo de SVP)
Kategorie:Schwiizer Politik
Zauberformel
Under em Name Zauberformle häd vo 1959 bis 2003 i de Schwiiz es ungschribnigs Gsetz gulte für d Waal vo Bundesräät. Wärend s am Aafang (ab 1848) nume freisinnigi Bundesräät gee häd, sind 1891 de erschti und 1919 de zweiti Konservativi, 1929 der erscht BGB und 1943 de erschti Linggi gwält worde. 1953 isch de Max Wäber vo de SP zruggträtte und di Lingge sind id Opposition. Mit de Bundesrotswaale im Dezember 1959 hät sich d Situazion wider gändered und d Zauberformle isch entstande.
1960 bis 2002
Ab 1960 isch de Bundesrat eso zämegsetzt gsi:
2 Freisinnigi (später FDP)
2 Konservativ-Chrischtlichsoziali (sit 1970 CVP)
2 Sozialdemokrate
1 BGB (sit 1971 SVP)
2003 bis 2007
Im 2003i isch d Ruth Metzler-Arnold (CVP) abgwält woorde. Das isch erscht s dritt Mal sit 1848, das en Bundesraat abgwält worden isch. Zur Abwaal isches cho, will d SVP öppe gliich vill Stimmeateil wie d SP gha hett und en 2. Sitz verlangt hett. Druffabe hetts Parlamänt unter starkem Protescht vo dr CVP und de Linke dr nid unumstritteni Christoph Blocher in Bundesroot gwählt. Ab denne hät e sogenannti neui Zauberformle gulte, nämli:
2 FDP
2 SP
2 SVP
1 CVP
2007 bis 2008
Noch de Abwahl vom Christoph Blocher im Joor 2007 und de Waal vo de Eveline Widmer-Schlumpf a sinere Stell het d SVP ere und em Samuel Schmid droht, si us de Partei uuszschlüüsse. Drufabe isches zunere Spaltig vo de SVP cho, und baid SVP-Bundesrööt sind zu de noije Bürgerlich-Demokratische Partei öbertrete, so as d SVP zu säbere Zit kai Bundesrot gha het. Somit isch es froogli worde, öb d Zauberformle i de moderne Politik öberhopt no Gültigkait wird ha. D Zämesetzig vom Bundesrot i dere Zit isch so gsi:
2 FDP
2 SP
2 BDP (ehemoligi Mitglider vo de SVP)
1 CVP
2009 bis 2015
Wil Ende Dezember 2008 de Samuel Schmid zrugg träte isch, hät d Bundesversammlig nöi wähle müesse und hät de domols wääler-stärchschte Partai, de SVP, wider en Sitz im Bundesrot zuegstande. Sit em 1. Januar 2009 isch mit em Ueli Muurer wider en Verträter vo de SVP im Bundesrot und d Zämesetzig hät bis 2015 e so uusgsee:
2 FDP
2 SP
1 BDP
1 CVP
1 SVP
ab 2016
Wil Ende Dezember 2015 d Eveline Widmer-Schlumpf zrugg träte isch, und d SVP, als immer no wääler-stärchschti Partai, en zwaite Sitz im Bundesrot gforderet hät, isch de Guy Parmelin vo de Bundesversammlig als zwaite SVP-Bundesrot gwählt worde. D Zämesetzig vom Bundesrot gseet sithär so us:
2 FDP
2 SP
1 CVP
2 SVP
Literatur
Arthur Fritz Reber: Der Weg zur Zauberformel, Schweizer Bundesratswahlen 1919–1959, Peter Lang Internationaler Verlag der Wissenschaften, Bern 1979, 742 S., ISBN 3-261-04732-1
Kategorie:Schwiizer Politik
Interlaken
Inderlache (amtlech Interlaken, bis 1891 Aarmühle) isch e politischi Gmeind im Verwautigschreis Inderlache-Oberhasli im Kanton Bärn, Schwyz. Bis zum 31. Dezämber 2009 het d Gmeind zum Bezirk Inderlache ghört.
Geografi
Inderlache ligt uf em Bödeli zwüschet em Thunersee und em Brienzersee. Es isch sozsäge z Tor zur Jungfrauregion, da me, wemme Richtig Grindelwald oder Luuterbrunne wot reise, dert dire mues.
D Gmeinde Inderlache, Maate un Unterseen si baulech zämmegwachse. D Gmeindsflächi vo Inderlache bsteit us 26,4 % langwirtschaftlecher Flächi, 21,6 % Waud, 45,2 % Sidligsflächi u 6,9 % süschtigi Flächi.Bundesamt für Statistik: Regionalporträts 2012: Kennzahlen aller Gemeinden, Mai 2012 D Nachburgmeinde si Matten, Unterseen, Ringgenberg u Bönige.
Name
De Name Interlake (1133: Interlacus) chunt vo sinnere Lag zwüsche de Seä (lat. inter lacis). De Name isch au i sinnere gallische Form erhalte im Flurname Interlappe (1228: Inderlappa) und de Name vode Gmaind Unterseeä (1281: Undersewen) isch e germanischi Öbersetzig vo dem.
Gschicht
1130 - Gründig vom Chloster Interlache.
1257 - s Chloster Interlache wird under de Schutz vo Bärn gstöut.
1798 - Nach em Imarsch vom Napoleon kört Interlache zum Kanton Oberland.
1803 - De Kanton Oberland wird am Kanton Bärn iverleibt.
Ywohner
Quäuue: Bundesamt für Statistik 2005Bundesamt für Statistik: Eidgenössische Volkszählung 2000: Bevölkerungsentwicklung der Gemeinden 1850–2000. Bern 2005 (Online uf bfs.admin.ch, Date im Aahang)
Jahr  1850  1860  1870  1880  1888  1900  1910  1920 Ywohner 1054  1364  1899  2085  2014  2962  3765  3621 Jahr  1930  1941  1950  1960  1970  1980  1990  2000 Ywohner 3771  4059  4368  4738  4735  4852  5176  5119
Dr Uusländeraateil isch 2010 bi 26,4 % gläge.
Religion
59,7 % vo de Ywohner si evangelisch-reformiert, 22,3 % si römisch-katholisch (Stang 2000).
Politik
Bi de Nationauraatswahle 2011 het s das Ergebnis ggää: BDP 16,4 %, CVP 1,9 %, EVP 4,7 %, FDP 11,9 %. GLP 4,8 %, GP 7,8 %, SP 20,6 %, SVP 25,8 %, Suschtigi 6,1 %.
Gmeindspresidänt vo Inderlache isch dr Urs Graf (Stang 2013).
Wirtschaft
D Interlakener Wirtschaft isch starch vom Turismus abhängig. Im Jahr 2024 het d Turismusregion vo Interlakä u Umgäbig über 3'551'135 Loschiärnächt chönne verzeichne.[URL]
Im Februar 2026 het dr Pharmakonzärn Galenica bekannt gä, dass si d Produkzionsteu vor Tochter Bichsel z Interlakä wärde schliässe. Dadrbi si über 170 Steuene betroffe.[URL]
D Arbetslosigkeit isch im Jahr 2011 bi 3,4 % gläge.
Sprach u Dialäkt
Bir Vouchszeuuig 2000 hei vo de 5119 Ywohner 83,4 % Dütsch aus Houptsprach aaggää, 1,3 % Französisch u 2,8 % Italienisch.
Dr Dialäkt vo Inderlache ghört zum Höchstalemannisch.
Lüt
Stephan Gutzwiller (1802 - 1875), Politiker, gstorbe z Inderlache
Polo Hofer, Rockmusiker, uf d Wäut cho z Inderlache
Hans Schaffner, Politiker (FDP) und Bundesrat, uf d Wäut cho z Inderlache
Biuder
Literatur
Rudolf Gallati: Aarmuehle Interlaken 1838-1988. Eine Ortsgeschichte. Schlaefli Interlaken 1991
Ernst Schläppi: Unterseen. 2 Bände. Schlaefli Interlaken 2008
Weblink
Offizielle Website der Gemeinde Interlaken
Fuessnote
Kategorie:Ort (Kanton Bärn)
Kategorie:Bärner Oberland
Allgäuerisch
Allgairisch isch an Sammlbegriff fir die zahlriiche regionale Dialäkt im Allgai. Ma schpricht veruifacht vom Allgairische Dialäkt, wil sich die uinzelne Regionaldialäkt doch reat schtark ähnled.
Allgemein
Allgairisch isch an Dialäkt, weeler zum schwäbisch-alemannische Schprochberiich gheert und zimle näh mit em Vorarlbergische und em Liechteschtuinische verwandt und gheert zum Bodeseealemannische. Mit em Vorarlbergische hot’s Allgairisch aber die greescht Ähnlichkoit, wil die siidliche Dtoil vum Allgai no bis ins Johr 1814 mit Vorarlberg veriint gsi isch.
Regionaldialäkt
Umgangsschprochliche Ydtoilung Schprochwisseschaftliche Ydtoilung Oberallgairisch  • Alemannisches Oberallgai• Zentraaler Dtoil um Immeschtadt - Kempte Oschtallgairisch  • Oschtallgai• Fiesse und dr oober Lechrain Unterallgairisch  • Allgaier Norde Weschtallgairisch  • Weschtallgai• Linde und Boodeseegebiit• Alemannisch-schwäbisches Ybergangsgebiit
Beischpil
Oberallgai (Bad Hindelang)
Bad Hindelanger Mundart Hoachditsch Nächt ischt no Wintr gweache, huit ischt schu Länzeg.  Gestern war noch Winter, heute ist schon Frühling. Gông i de Kealar und hol an Krätte Erdäpfl rüf,abr gib obacht dass de it na trôlesch.  Gehe in den Keller und hole einen Korb Kartoffeln herauf,aber pass auf, dass du nicht hinunterfällst! Die Fehl håt öü allat ebbas z'tind.  Dieses Mädchen hat auch immer etwas zu tun.
Weschtallgai
Weschtallgairisch Hohditsch Lueg dr amål d' Schbuddla aa!  Sieh dir einmal die Mädchen an! Gang i de Keer und hol an Krette Bodebira uffer,abr lueg, dass d' it abekejeschd!  Gehe in den Keller und hole einen Korb Kartoffeln herauf,aber pass auf, dass du nicht hinunterfällst! Des Feel håt ou allad ebbas z'm due.  Dieses Mädchen hat auch immer etwas zu tun.
Unterallgei (Markt Rettabach)
Unterallgeirisch Hoachdeitsch Nächt isch no Wintr gwea, heit isch scha Frialing.  Gestern war noch Winter, heute ist schon Frühling. Luag dr amaul dia Fehla ah!!  Sieh dir einmal die Mädchen an! Gang in da Keller nah und holl n Kretta Bodabira rauf,abr gib obacht, dass d' it nahfliagsch!  Gehe in den Keller und hole einen Korb Kartoffeln herauf,aber pass auf, dass du nicht hinunterfällst! Dia Fehl haut au allad ebbas zum doa.  Dieses Mädchen hat auch immer etwas zu tun.
Oschtallgai (Fiesse)
Lechruenarisch Hoachdaitsch Nächt isch no Wintr gwea, hait isch scho Auswäarts.  Gestern war noch Winter, heute ist schon Frühling. Luag dr amål diə Feela åå!!  Sieh dir einmal die Mädchen an! Gang in də Kheallar naa und holl an Khrettə Bodəbira rauf,abr pass obacht, dass d' it naafliəgsch! (... dassdi it naabokhət!)  Gehe in den Keller und hole einen Korb Kartoffeln herauf,aber pass auf, dass du nicht hinunterfällst! Diə Feel hått oo allat ebbs zum duə.  Dieses Mädchen hat auch immer etwas zu tun.
Ekschterne Syte
D' Allgaier Dialäktsite - zämmegschtellt vom Manfred Renn
Allgäuer Wörterbuch
Kategorie:Alemannischer Dialäkt
Kategorie:Allgai
Schönheit
thumb|Rote Rose werred als schee empfunde
Scheehoit isch an wertender und abschtrakter Begriff, wo schtark mit alle Aschpekt vum menschliche Dåsii verbunde isch. Mit dr Beditung vu deam Begriff beschäftigt sich houptsächlich d philosophische Disziplin vo dr Ästhetik. Wie a jede Wertung, isch dr emotional positiv belegte Begriff Scheehoit vo Wertvorschtellunga (Bewertungsmaßschtäb) und Bewertungsziel abhängig, die ou dur gsellschaftliche Konventiona prägt werred. Weele Wertmaßschtäb deam Begriff z Grund liiged, und wie die z Schtand kummed, isch ou an Untersuechungsgegeschtand vo de Natur- und Goischteswisseschafte.
Was im alltägliche Sinn als „schee“ bezoichnet wird, isch bis zu’ma gewisse Grad vo wechslende „Scheehoitsideal“ abhängig, weele sich bischpilswiis in Scheehoitswettbewerb äußred. So git as die Theese, dass in de Induschtriigsellschafte haitzdtag bloß desweage bsunders schlanke Mensche als schee gelted, wil as do Nahrung im Iberfluss git, während unter andere Umschtänd beloibte Mensche, die dur ihre Körperfülle a Wohlgnährthoit signalisiered, als schee bezoichnet werred.
Ekschterne Syte
Aktuelle Studie vo dr Uni Regeschburg
Kategorie:Gsellschaft
Kategorie:Philosophi
Speicherauszug
Mit Schpoicheruszug bzw. Dump wird in dr Dateverarboitung a Kopie oder an Uszug vo ma Schpoicherinhalt bezoichnet.
Handled's sich um de Inhalt vo dr Regischter vo ma Prozessor, dann schwätzt ma vum Regischterdump, handled`s sich um de Inhalt vum Houptschpoicher, isch vum Schpoicherdump d'Red. Analog dozue werred dr Uszug us ra Datebank als Datebankdump bezoichnet.
Unter Unix und Linux wird noch ma Abschturz de "coredump" erschtellt, wobii dr Kernel in a Datei gschriibe wird.
Unter Windows erzoigt 's Programm DrWatson noch ma Crash an Dump.
Bi dr Wikipedia werred all paar Wocha Datebankdumps (SQL-Dumps) erzoigt, wo ma sich unter [URL] ou raalade ka.
Kategorie:Computer
Magène
thumb|250px|de Jean-Louis Dalmont ùn de Théo Capelle vo Magène aa de Fête des Rouaisouns ùff Jersey im Joor 2008.
Magène isch e Organisation in dr Normandi, wo sich drùm bemiet, di normännischi Sprooch z bewaare ùn z fördere, in de Hauptsach dur d Förderig vo musikalische Aktivitäte in de Sprooch. De Name Magène chùnt vùmene normännische Wort, wo öbe ‚no chlar, bstimmt‘ bedütet.
Magène isch 1987 z Coutances vùm Marcel Dalarun ùn em Daniel Bourdeles gründet worde. Magène isch ùff dr Halbinsel Cotentin aktiv ùn isch di einzigi verglychbari Organisation in dr ganze Normandi. D Organisation isch vorallem musikalisch aktiv ùn produziert normännischi Lieder im normännische Patois, im Gägesatz zue andre Grùppe ùn Produzänte, wo entweder ùff Französisch oder aber keltischi Musik produziere.
Andri Aktivitäte vo Magène sin kulturelli Veraastaltige ùn dr Versuech, d Sprooch au in dr Schuel z fördere. Ùff ihre Websyte duet die Organisation usserdäm e normännischs Wörterbuech, Biecher über die Sprooch, Teggscht ùn wyteri Informatione zum Normännische zuegängig mache.
S Zyyl vo Magène isch es, s Normännische vorem Usstärbe z rette ùn dur des e Deil vo de normännische Kultuur z erhalte. Usserdäm isch Magène defür, dass di verschiidne Langues d'oïl als Regionalsprooche anerkannt werde.
Diskografi
1989 : Calitchumbelet
1992 : Rouogie du sei
1994 : La louerie
1998 : Dauns men prêchi
2000 : Caunchounettes normaundes
2001 : Magène en concert
2004 : Les Ouées de Pirou
2004 : Eun miot de souovenin
2006 : DVD de la comédie musicale les Ouées de Pirou
2007 : Veillie normaunde
2008 : Grans de sablle
2009 : R'vans
2011 : La dentélyire
2013 : Angelina - Chansons du Bessin
2014 : Je syis magnifique !
Weblink
Di offizieli Syte (ùff Französisch ùn zum Deil Normännisch)
Kategorie:Kulturelli Organisation
Kategorie:Kultur z Frankriich
Kategorie:Normandii
Bligg
Dä Bligg (* 30. Septämber 1976 z Züri als Marco Bliggensdorfer)Mike Gadient:  In: zueriost.ch vom 27. Juli 2018. isch eine vo dä erfolgrychschte Schwyzer Rapper und chunnt us Züri.
Er hät imene Interview gseit, dass er gern Tracks würdi ufneh mit: LuL DXE, MORPH, und einige internationale Hip-Hop-Artiste wie zum Bispil mit em Lionel D, en Rapper us Frankriich.
De Bligg engagiert sich au in Zsämmenarbet mit em SFDRS für d Suizid-Prävention.
Uuszeichnige
Im Jahr 2009 isch dr Bligg für sii Album 0816 mit em Swiss Music Award in dr Kategorii Best Album Urban National uuszeichnet worde. Bi dr Priisverleihig z Züri isch dr Rapper au in dr Rubrik Best Song National nominiert gsi.
Diskografii
Albe
2001: Raw Dawgz (Maxi)
2001: Relaxtra (EP)
2001: Normal [#20]
2004: Odyssey [#19]
2004: Odyssey Club (EP)
2005: Okeydokey - das exklusive Mixalbum Vol. I [#23]
2006: Mit Liib & Seel [#12]
2007: Yves Spink [#9]
2008: 0816 [#1]
2009: 0816 Nackt
2010: Bart aber herzlich [#1]
2013: Service Publigg [#1]
2015: Instinkt [#3]
Als Bligg’n’Lexx
1999: Schnitzeljagd (Maxi)
2000: Nahdisnah (Album)
2000: Du&Ich (Maxi)
Singles
2001: Alles scho mal ghört (mit Emel) [#7]
2001: Relaxtra (mit Lexx & Stress) [#19]
2002: Du weisch wies lauft (mit em Pete Penicka)
2004: Single [#18]
2004: King Size (mit Kool Savas)
2005: Gang nöd
2005: Chumm mit
2005: Kein Grund (mit Kool Savas)
2006: Search For Love (mit BBFrances)
2006: Frei wie en Vogel
2006: Zeig mer dä Wäg
2007: Susanne
2007: Börn Baby
2007: Volksmusigg (mit dr Streichmusik Alder) [#7]
2007: Grüezi Frau Müller
2008: Für's Läbe
2008: Rosalie [#5]
2009: Musigg i dä Schwiiz [#9]
2009: Stahn Uf (mit em Baschi, em Stress, em Ritschi und em Seven) [#1]
2009: Signal [#23]
2010: Heldä und Legändä [#1]
2010: Chef [#15]
2010: Anney May
2011: Manhattan [#9]
2011: I'd Kill For You (feat. Jessy Howe) [#59]
2013: MundART [#3]
2013: Hilf mir [#34]
2014: Mamacita [#19]
2015: Lah sie redä [#4]
2015: Yeah Baby
Ekschterni Syte
Offizielle Homepage
Interview uf aight-genossen.ch
Biografie und Discografie uf nationmusic.ch
Die Offizielle Schweizer Hitparade und Music Community
Bligg uf Internet Movie Database
Fuessnote
Kategorie:Schwizer Rapper
Kategorie:Alemannische Musiker
Kategorie:Schwiizer
Kategorie:Maa
Kategorie:Läbigi Person
Kategorie:Pseudonym
Kirsche (Frucht)
thumb|Grease (Kirsche)
Grease (vu lat. ceresia) sin roti un schwarzi Frücht. Si wachse uf Baim un wärä broche. Zum Greasebrache brücht mr a Greaseleidere un a Gradde. Dr Gradde het mr am Beschde ame Gurt um dr Büch.
Es wärde grudsätzlig zwei Sorte unterschiide: d'Siesskirsi und Suurkirsi. E Verträtterin vo de Suukirsi isch d'Schattemorelle.
Üsser dane hoche Greasebaim het mr au de niedere Süergreasebaim, wu mr kei Leidere brücht.
Grease wärded au uuspresst und de Saft denn brännt, das git de Kirsch. En bekannti Sorte isch de Zuger Kirsch.
Lueg au
Wortvariante vo «Kirsche» im alemannische
[URL]
Kategorie:Obschd
Kategorie:Frucht
Funk (Musik)
Funk (funky chonnt us em Änglische: schmöckt komisch, het mängisch ou met Sexualität z tue); Funk-Musig esch en Amerika Ändi 1960er entstande, s Wort esch scho vorhär em Jazz brucht worde.
Es get verschedeni schwarzi Worzle för die Musig, wo z. B. usem Soul ond Jazz chöme. Dr James Brown, Sly and Family Stone oder dr Herbie Hancock se velecht so die erschte Musiker gsy, wo s Wort funk(y) met ne e Verbendig brocht worde esch.
En Amerika hei Schwarzi denn grad för ehri Rächt kämpft. Dor das esch mee Ethno-Musig onder de Musiker glost worde. Es esch vöu "black power" e dere Musig drenn, wo ou no öbere Rhythmus ond s Tanze vermettlet werd. Die Musig het de Schwarze vöu Sälbstbewusstsy gää, "black is beautiful" ond "Afro-Look" esch denn grad modärn worde.
Z Europa esch zo dere Zyt meischtens chly s Lied met synere Botschaft em Vordergrond gstande; seg s bem Heino oder be de Led Zeppelin. Be dere nöie Funk-Musig esch s jetz mou nömm so ofs Lied drufacho, sondern ofe Rhythmus ond ofs Variiere vonere fascht belanglose Floskle: "make it funky" oder "sex-machine" het s tönt. D Botschaft esch of amächeligi Ufforderige zom Tanze reduziert worde, zogonschte vonere Musig wo ou der onder Teil vom Körper aaregt.
Der schleppendi Rhythmus (met Synkope) ond d Basssequänze se be däm Schtyl massgäbend. Bem Schpele vom Elektrobass seit me dere Technik öbrigens "släppe". Meischtens se die alte Funk-Schtöck ou no tschässig vo Blöser (Sax) unterschtützt worde. Das het wederum vöune wo Jazz lose ou sehr gfalle. Us däm Funk use het sech denn ou no d Disco-Musig ond anders mee wyter entwecklet.
"Funky" besch, wenn ergendwie sältsam aagleit besch aber trotzdäm e guete Idrock aus schrege Vogu henderlosch. E der Schwyz esch die Mode ond Musig öppe so ab 1978 ufcho ond esch blebe, bis hött.
Literatur
All That Funk. James Brown, Herbie Hancock, George Clinton. Themeheft vom Magazin du – Die Zeitschrift der Kultur, November 1999/Heft Nr. 701. Tages-Anzeiger TA Medien AG, Zürich.
Kategorie:Musikstil
Alemannisch (Begriffsklärung)
Alemannisch, bzw. alemannisch bezieht sich uf:
de germanischi Stamm vo de Alamanne
d' alemannische Dialäkt
d'Sprecher vo de alemannische Dialäkt wo sich zumene Teil als Alemanne bezeichne
Wit vor 1900 hot ma teilwiis ou «Allemannisch» (etymologisch vu "alle Mannen") gschriibe (so z. B. Johann Peter Hebel: Allemannische Gedichte). Ugfähr sit dr Mitte vom 19. Johrhundert schribt ma aber «Alemannisch», was im Standardditsche hit d uinzig richtig Schriibung isch.
Silsersee
De Silsersee (Rätoromanisch: ; noch de Ortschaft Sils) isch de südöstlichscht vo de drü Seeè vo de Engadiner Seeèplatte.
Bsunders beliebt isch de See bi de Windsurfer, wil vom Malojapass her en zueverlässige Wind wäht.
De dütsch Philosoph Friedrich Nietzsche isch im Juli 1881 s erschte Mol a de See cho und het bis 1888 im Ganze siibe Summer z Sils Maria verbrocht, wo er im Huus vo de Familiä Durisch im 1. Stock es Zimmer gmietet und vili vo sine Werk gschaffe het, au de 2. Teil vo sim Hauptwerk Also sprach Zarathustra. Er hät dött en Ort gfunde, wo ihm d Möglichkeit zur Konzentration und Ruäh im beschte Klima bote het. Hüt isch sys damalige Wohnhuus als "Nietzsche-Huus" vermarktet und dött drin isch au es Museum, wo unter anderem Originalschrifte, Brief und Erschtuusgobe chönt aglueged werde.
Bilder
Weblink
Nietzsche-Haus
Kategorie:See (Schwiiz)
Kategorie:Geografii vom Kanton Graubünde
Kategorie:Engadin
Kategorie:Bregaglia